joelniklaus/EU_Wikipedias huggingface dataset:
Juri Bondarev

Juri Bondarev (15. maaliskuuta 1924 Orsk, Neuvostoliitto – 29. maaliskuuta  2020 Moskova, Venäjä) oli venäläinen kirjailija ja kirjailijaliiton sihteeri. Hänen teostensa aiheena oli toinen maailmansota, mutta myöhemmin hän kuvasi erilaisissa yhteiskuntajärjestelmissä elävien ihmisten moraalisia asenteita.

Suomennetut teokset
 Unohda kuka olet: romaani (Tišina); suom. Juhani Konkka, Hämeenlinna: Karisto 1964
 Kaksi: romaani (Dvoje); suom. Juhani Konkka, Hämeenlinna: Karisto 1967
 Valinta: romaani (Vybor), suom. Veikko Airola, Moskova: Raduga 1983

Lähteet

Aiheesta muualla

Neuvostoliittolaiset kirjailijat
Venäläiset kirjailijat
Vuonna 1924 syntyneet
Vuonna 2020 kuolleet
Eleşkirt

Eleşkirt on piirikunta Ağrın maakunnassa, Turkissa. Vuoden 2019 väestönlaskennassa piirikunnan väkiluku oli 32 593.

Lähteet 

Turkin piirikunnat
ZZ Topin diskografia

ZZ Top on texasilainen blues rock -yhtye, joka perustettiin 1969.

Studioalbumit

Kokoelma-albumit 
 The Best of ZZ Top (1977)
 The ZZ Top Six Pack (1987)
 Greatest Hits (1992)
 One Foot in the Blues (1994)
 Chrome, Smoke & BBQ (2003)
 Complete Studio Albums (2013)
 The Very Baddest (2014)
 Goin' 50 (2019)

Livealbumit 
 Live in Germany 1980 (2001)
 Live from Texas (2008)
 Double Down Live (2009)
 Live at Montreux 2013 (2014)
 Tonite at Midnight: Live Greatest Hits from Around the World (2016)
 Raw (2022)

EP:t 
 "The ZZ Top Summer Holiday E.P." (1985)
 "Texicali" (2012)

Singlet 

 ”Salt Lick” (1970)
 ”(Somebody Else Been) Shakin’ Your Tree” (1971)
 ”Francine” (1972)
 ”La Grange” (1973)
 ”Tush” (1975)
 ”It’s Only Love” (1976)
 ”Arrested for Driving While Blind” (1977)
 ”Enjoy and Get It On” (1977)
 ”I Thank You” (1980)
 ”Cheap Sunglasses” (1980)
 ”Leila” (1981)
 ”Pearl Necklace” (1981)
 ”Tube Snake Boogie” (1981)
 ”Gimme All Your Lovin’ (1983]
 ”Got Me Under Pressure (1983)

 ”Sharp Dressed Man” (1983)
 ”TV Dinners” (1983)
 ”Legs” (1984)
 ”Summer Holiday EP” (1985)
 ”Sleeping Bag” (1985)
 ”Stages” (1985)
 ”Velcro Fly” (1986)
 ”Rough Boy” (1986)
 ”Delirious” (1986)
 ”My HeaD’s in Mississippi” (1990)
 ”Doubleback” (1990)
 ”Concrete and Steel” (1990)
 ”Give It Up” (1991)
 ”Decision or Collision” (1991)
 ”Viva Las Vegas” (1992)

 ”Gun Love” (1992)
 ”Pinchusion” (1994)
 ”Girl in a T-Shirt” (1994)
 ”Fuzzbox Voodoo” (1994)
 ”Breakaway” (1994)
 ”PCH” (1995)
 ”What’s Up with That” (1996)
 ”She’s Just Killing Me” (1996)
 ”Rhythmeen” (1997)
 ”Bang Bang” (1997)
 ”Fearless Boogie” (1999)
 ”36-22-36” (2000)
 ”Piece” (2003)
 ”Texicali EP” (2012)
 ”I Gotsta Get Paid” (2012)

Musiikkivideot 
 ”Gimme All Your Lovin’” (1983)
 ”Sharp Dressed Man” (1983)
 ”Legs” (1984)
 ”Sleeping Bag”
 ”Viva Las Vegas”
 ”Rough Boy”
 ”Burger Man”
 ”TV Dinners”
 ”Doubleback”
 ”Pincushion”
 ”Breakaway”
 ”World Of Swirl”
 ”She’s Just Killing Me”
 ”My Head’s in Mississippi”
 ”I Gotsta Get Paid” (2012)

DVD:t 
 ZZ Top’s Greatest Hits (2004)
 Eric Clapton Crossroads Guitar Festival (2004)
 ZZ Top Live from Texas
 ZZ Top Ultimate Collection (2008)

Lähteet

Diskografiat
Elmadağ

Elmadağ myös Asiyozgat on piirikunta Turkin Ankaran maakunnassa. Vuoden 2012 väestönlaskennassa Elmadağin väkiluku oli 25 394.

Lähteet

Aiheesta muualla

Turkin piirikunnat
Etimesgut

Etimesgut on piirikunta Turkin Ankaran maakunnassa. Vuoden 2019 väestönlaskennassa Etimesgutin väkiluku oli 587 052.

Lähteet

Aiheesta muualla

 Piirikunnan kotisivut

Turkin piirikunnat
Mikko Luoma (yritysjohtaja)

Mikko Antero Luoma (s. 1966 Toholampi) on suomalainen johtamisasiantuntija ja Hilla Group Oyj:n toimitusjohtaja. Hän on valmistunut kauppatieteiden maisteriksi vuonna 1990 ja kauppatieteiden tohtoriksi vuonna 2000, kumpikin Vaasan yliopistosta. Hänen väitöskirjansa  käsitteli henkilöstön kehittämistä yrityksen strategisena toimintona. Hän on työskennellyt aiemmin henkilöstöjohtajana Outokumpu Oyj:ssä ja Metso Oyj:ssä, toimitusjohtajana Johtamistaidon Opisto JTO:ssa ja tutkimusjohtajana Vaasan yliopistossa, jossa hän toimii myös strategisen henkilöstöjohtamisen dosenttina.

Luoma on toiminut Henkilöstöjohdon ryhmä – HENRY ry:n puheenjohtajana ja hänet on nimitetty järjestön kunniajäseneksi. Hän on kirjoittanut useita johtamisaiheisia kirjoja ja artikkeleita. Vuonna 2006 hänen artikkelinsa Managers’ perceptions of the strategic role of management development palkittiin Journal of Management Development -tiedelehden Outstanding Paper -palkinnolla.

Lähteet 

Vuonna 1966 syntyneet
Elävät henkilöt
Suomalaiset henkilöt
Evren

Evren on piirikunta Turkin Ankaran maakunnassa. Vuoden 2019 väestönlaskennassa Evrenin väkiluku oli 3 097.

Lähteet

Aiheesta muualla

Turkin piirikunnat
Piilotetun pinnan päättely

Piilotetun pinnan päättely, näkyvän pinnan päättely tai piilotetun pinnan poisto on 3D-grafiikassa perustavanlaatuinen ongelma, joka syntyy luonnollisesti renderöinnissä, koska näkymättömiin jäävien kappaleiden renderöinti on sekä tehotonta että virheellistä.

Pääasiallinen näkyvyys on menetelmän selkein sovellutus käytäntöön: kamerasta on oltava katkeamaton linja näkyvään kappaleeseen. Tähän käytetään säteensuuntausta ja syvyyspuskuria.
Kaksi yksinkertaista ja tehokasta menetelmää ovat backface culling ja frustum culling (myös view frustrum culling) konservatiiviseen näkyvyyden testaamiseen. Occlusion culling on monimutkaisempi kehitysaskel frustum culling -menetelmästä, joka ottaa kappaleiden keskinäisen peittävyyden huomioon.

Culling tarkoittaa "joukosta poistamista":
 backface culling poistaa polygonit, jotka osoittavat poispäin katsojasta
 view frustum culling joukon polygoneja, jotka ovat näkymäkartion ulkopuolella ja siten hieman monimutkaisempi
 occlusion culling poistaa kappaleet, jotka ovat muiden kappaleryhmien piilottamia ja siten monimutkaisin tekniikka, joka vaatii laskentaa muiden kappaleiden vaikutuksesta toisiin

Occlusion culling voi toimia kuva-avaruudessa, kappaleavaruudessa tai sädeavaruudessa.
Lisäksi on joukko algoritmeja nimeltä portal culling: menetelmä käyttää näkymäkartiota "portaalien" kohdalla kuten rakennuksen ovi tai ikkuna. Menetelmä on tyyppi occlusion culling menetelmästä ja voidaan sanoa olevan view frustum culling menetelmän laajennus.

Ideaalinen poistoalgoritmi välittäisi grafiikkaliukuhihnan läpi vain täsmälleen näkyvän joukon (, EVS), joka näyttäisi primitiivit, jotka ovat osittain tai täysin näkyvissä. Koska tämä olisi monimutkaista käytännön algoritmit käyttävät mahdollisesti näkyvää joukkoa (, PVS).

Katso myös 
 Binary space partitioning

Lähteet 

Tietokonegrafiikka
Open Shading Language

Open Shading Language (OSL) on avoimen standardin ohjelmointikieli, joka on integroituu muun muassa renderöinti- ja kompositointiohjelmiin. OSL on alun perin kehitetty Sony Imageworksin sisäiseen käyttöön elokuvien visuaalisissa tehosteissa.

OSL sisältää C-kielen kaltaisen syntaksin.

Muun muassa RenderMan ja Blender ohjelmistot tukevat kieltä.

Lähteet

Aiheesta muualla 
 https://thhube.github.io/tutorials/osl/osl.html

3D-grafiikkaohjelmistot
Ohjelmointikielet
Güdül

Güdül on piirikunta Turkin Ankaran maakunnassa. Vuoden 2019 väestönlaskennassa Güdülin väkiluku oli 8 892.

Lähteet

Aiheesta muualla

Turkin piirikunnat
BitChute

BitChute on videonjakopalvelu, joka avattiin tammikuussa 2017 vaihtoehdoksi YouTubelle palvelun lisääntyvien sisältörajoitusten vuoksi. BitChuten oman kuvauksen mukaan se tarjoaa palvelun, jota sisällöntuottajat voivat käyttää ideoidensa vapaaseen ilmaisemiseen. BitChute sallii YouTubesta poistettuja vihasisältöisiä videoita, oikeistolaisia sisältöjä ja salaliittoteorioita. BitChute on joidenkin kommentaattoreiden mukaan kasvanut muiden videonlevityssivustojen cancel-kulttuurin ja sananvapauteen kohdistuvien hyökkäysten myötä. Palvelun suosio kasvoi marraskuussa 2020, kun YouTube poisti palvelustaan viraalisesti levinneen Plandemic-videon, jolla esitettiin COVID-19-virukseen liittyviä salaliittoteorioita. Palvelua käyttävät antisemitistiset ja QAnon-salaliittoteoreetikot.

Palvelua perustettaessa sen väitettiin käyttävän hajautettua WebTorrent-vertaisverkkotekniikkaa videoiden jakamiseen sisällön vaativaa kaistaa vähentääkseen.
Palvelu näyttää kuitenkin luopuneen tästä tekniikasta jossain vaiheessa ja nykyisin videot ladataan suoraan palvelun palvelimilta.

BitChute ei näytä videoissa lainkaan mainoksia, sen sijaan käyttäjät voivat suoraan tukea videoiden tekijöitä.
Marraskuussa 2018 PayPal sulki palvelun tunnukset, mikä vaikeutti sen maksuliikennettä.

Katso myös
Gab
VK (sosiaalinen verkosto)

Lähteet

Videonlevityssivustot
Haymana

Haymana on piirikunta Turkin Ankaran maakunnassa. Vuoden 2019 väestönlaskennassa Haymanan väkiluku oli 30 930.

Lähteet

Aiheesta muualla

Turkin piirikunnat
Kalecik

Kalecik on piirikunta Turkin Ankaran maakunnassa. Vuoden 2019 väestönlaskennassa Kalecikin väkiluku oli 13 234.

Lähteet

Aiheesta muualla

Turkin piirikunnat
TeamViewer

TeamViewer on saksalaisen TeamViewer AG:n etäkäyttö-, etähallinta- ja etätukiohjelmisto, joka toimii useimmilla pöytäkone- ja mobiilialustoilla. Ohjelmistolla on versiot Windows, MacOS, Android ja iOS alustoilla.

Ominaisuudet 
Ohjelman pääominaisuus on tietokoneiden etäkäyttö. Sitä voidaan käyttää myös yhteydenpitoon ja esitysten näyttämiseen.

Turvallisuus 
TeamViewer-liikenne on suojattu käyttämällä RSA:n julkisen / yksityisen avaimen vaihtoa ja AES (256-bittinen) -istunnon salausta.

Yritys 
TeamViewerin on kehittänyt Saksassa Göppingenissä pääkonttoria pitävä TeamViewer AG, joka on perustettu 2005. Yritys on pörssiyhtiö, joka on listattu Frankfurtin pörssissä.

Ominaisuudet 
TeamViewerin ominaisuudet vaihtelevat laitteen ja ohjelmiston tyypin tai version mukaan. TeamViewerin päätehtävä on etäpääsy tietokoneisiin ja muihin laitteihin, niiden etähallinta ja -tuki. Kun yhteys on muodostettu, etänäyttö näkyy käyttäjän ja toisen puolen tietokoneella. Molemmat puolet voivat lähettää ja vastaanottaa tiedostoja sekä niillä on yhteinen leikepöytä. Sen lisäksi eräät ominaisuudet, esim. audio- ja videolähetys IP-puhelinliikenteen kautta, tekevät ryhmätyöstä helpomman.

Viime vuosina tämän ohjelmiston ominaisuudet on optimoitu suurten yritysten käyttöön. Sitä varten kehitettiin ohjelman yritysversio TeamViewer Tensor. TeamViewer Pilot on TeamViewerin etätuen ohjelma, joka hyödyntää lisättyä todellisuutta.TeamViewer tarjoaa muille sovelluksille ja palveluille tarkoitettuja käyttöliittymiä, mm. käyttöliittymät Microsoftille (Teamsille), Salesforcelle ja ServiceNowille. Ne ovat saatavilla melkein kaikissa maissa ja tukevat yli 30 kieltä.

Lähteet 

Etäkäyttöohjelmistot
Nauklér

Nauklér on sukunimi, joka on muun muassa seuraavilla henkilöillä:

Fredrik Nauklér (1857–1902), suomalainen pappi, opettaja, valtiopäivämies ja lääninrovasti
Karl Johan Nauklér (1846–1868), suomalainen runoilija
Elisabeth Nauclér, Borgerlig Allians -yhteislistan kansanedustaja vuosina 2007-2015
Kahramankazan

Kahramankazan on piirikunta Turkin Ankaran maakunnassa. Vuoden 2019 väestönlaskennassa Kahramankazarin väkiluku oli 54 806.

Lähteet

Aiheesta muualla

Turkin piirikunnat
Jaakko Eskola

Jaakko-Veikko Eskola (s. 1958) on suomalainen yritysjohtaja, joka aloitti Wärtsilän toimitusjohtajana vuonna 2015. Hän jätti toimitusjohtajan tehtävän helmikuussa 2021, jolloin ruotsalainen Håkan Agnevall aloitti Wärtsilän toimitusjohtajana. 

Eskola aloitti Neleksen hallituksen puheenjohtajana maaliskuussa 2021. Hänet valittiin myös Teknologiateollisuuden puheenjohtajaksi vuonna 2022.

Lähteet

Suomalaiset yritysjohtajat
Elävät henkilöt
Vuonna 1958 syntyneet
Samuli Aaltonen

Samuli Aaltonen (s. 22. elokuuta 2000 Uusikaupunki) on suomalainen jääkiekkoilija, joka pelaa Mestis-joukkue Forssan Palloseurassa toistaiseksi voimassa olevalla sopimuksella lainalla SM-liigajoukkue Porin Ässistä. Hän on pelipaikaltaan vasen laitahyökkääjä.

Ura 
Aaltonen on säkyläläisen Lännen Kiekon kasvatti. Hän siirtyi 15-vuotiaana Rauman Lukon C-nuoriin kaudeksi 2015–2016. Kaudeksi 2016–2017 Aaltonen siirtyi Porin Ässien organisaatioon. Hän voitti tehoilla 3+7=10 koko B2-nuorten SM-sarjan pudotuspelien piste- ja syöttöpörssin. Kaudella 2017–2018 Aaltonen jakoi tehoilla 28+28=56 koko B-nuorten Mestiskarsintojen maalipörssin voiton KOOVEE:n Veeti Ahmaojan kanssa sekä pistepörssin toisen sijan KOOVEE:n Eetu Kalliohaan kanssa edellään vain Ahmaoja. B-nuorten SM-sarjassa hän oli Ässien paras maalintekijä yhdeksällä osumallaan.

Kaudella 2020–2021 Aaltonen debytoi Ässien SM-liigajoukkueessa, jossa hän pelasi yhdeksän runkosarjaottelua tehopistein 2+2=4. Aaltonen teki liigadebyyttinsä 9. tammikuuta 2021 Oulun Kärppiä vastaan. Hänet merkittiin Ässien kolmosketjun oikeaan laitaan Jasse Ikosen ja Jouka Juholan viereen. Aaltonen sai ottelussa jääaikaa 12.03 minuuttia. Hän teki ottelussa myös liigauransa avausmaalin, joka jäi Ässien 3–0-voittoon päättyneen ottelun voittomaaliksi. Aaltonen keräsi ottelusta teholukeman +2. Juha Jyrkkiö valitsi hänet ottelun Alumnien tähtien kakkostähdeksi.

Toukokuussa 2021 Aaltonen teki Ässien kanssa 2+1-vuotisen SM-liigasopimuksen. Kaudella 2021–2022 hän pelasi liigassa seitsemän runkosarjaottelua tehden yhden maalin. Aaltonen pelasi miesten pelejä myös kahden ottelun verran lainalla Mestis-joukkue Kokkolan Hermeksessä tammikuussa 2022, kun Ässät lainasi sinne hänet ja kuusi muuta nuorta pelaajaansa joukkueessa ilmenneiden koronavirustartuntojen myötä. 

Elokuussa 2022 Ässät lainasi Aaltosen toistaiseksi voimassa olevalla sopimuksella Mestis-joukkue Forssan Palloseuraan.

Pelityyli 
Ässien kehitysjohtaja Tommi Kerttulan mukaan Aaltonen on raamikas ja fyysinen pelaaja, jolla on kaikki eväät kasvaa laadukkaaksi voimahyökkääjäksi, jota vastaan ei ole kiva pelata. Kerttulan mukaan hän toi jo liigadebyyttikaudellaan 2020–2021 lisän joukkueensa maalinedustapeliin.

Aaltonen on maininnut esikuvikseen Josh Andersonin ja Evander Kanen.

Muuta 
Aaltonen valmistui ylioppilaaksi Porin suomalaisesta yhteislyseon lukiosta keväällä 2020.

Tilastot

Lähteet

Viitteet 

Suomalaiset jääkiekkoilijat
Ässien pelaajat
Forssan Palloseuran pelaajat
Vuonna 2000 syntyneet
Elävät henkilöt
Vaani Kapoor

Vaani Kapoor (s. 23. elokuuta 1988 Delhi) on intialainen näyttelijä ja malli, joka esiintyy pääasiassa hindinkielisissä elokuvissa. Työskenneltyään ensin mallina, hän teki ensiesiintymisensä elokuvissa menestyneessä romanttisessa komediassa Shuddh Desi Romance vuonna 2013. Myöhemmin hän teki debyyttinsä tamilielokuvassa romanttisessa komediassa Aaha Kalyanam (2014). Hänen eniten tuottanut elokuvansa on toimintatrilleri War (2019).

Filmografia

Palkinnot ja ehdokkuudet

Lähteet

Aiheesta muualla 

 
 

Intialaiset näyttelijät
Intialaiset mallit
Vuonna 1988 syntyneet
Elävät henkilöt
Ville Heikkala

Ville Heikkala (s. 3. marraskuuta 1999 Kiiminki) on suomalainen jääkiekkoilija, joka pelaa SM-liigajoukkue Oulun Kärpissä. Hän on pelipaikaltaan vasen laitahyökkääjä, mutta Heikkala osaa pelata myös keskellä.

Ura 
Heikkala on Kiimingin Kiekko-Poikien kasvatti. Hän siirtyi kaudeksi 2014–2015 Oulun Kärppien C-nuoriin, jossa Heikkala voitti kauden päätteeksi SM-hopeaa. Kauden 2015–2016 päätteeksi hän voitti B-nuorten Suomenmestaruuden. Kaudella 2016–2017 Heikkala nousi Kärppien B-nuorten varakapteeniksi. Hän voitti kauden päätteeksi SM-pronssia. 

Kaudella 2017–2018 Heikkala voitti A-nuorten SM-hopeaa. Kaudella 2018–2019 hän voitti tehoilla 7+7=14 koko A-nuorten SM-liigan pudotuspelien maalipörssin ja sijoittui pistepörssissä toiseksi edellään vain Bluesin Roni Hirvonen. Heikkala voitti myös sarjan tehotilaston lukemalla +11. Kolmannessa finaaliottelussa 4. huhtikuuta 2019 Espoo Bluesia vastaan hän teki Kärppien 6–3-voittoon päättyneessä ottelussa tehot 2+1=3. Joukkueen kausi päättyi A-nuorten Suomenmestaruuteen. Heikkala palkittiin pudotuspelien arvokkaimapana pelaajana Ville Peltonen -palkinnolla. Kaudella 2019–2020 hän nousi Kärppien kapteeniksi. Heikkala oli tehoilla 18+18=36 joukkueen kolmanneksi paras maalintekijä ja neljänneksi paras pistemies. Hän edusti Kärppiä kauden aikana myös Junior Club World Cupissa, jossa Heikkala johdatti joukkueen pronssiin.

Kaudeksi 2020–2021 Heikkala siirtyi vuoden mittaisella sopimuksella Mestis-joukkue Kokkolan Hermekseen. Hän pelasi siellä tulokaskautensa aikana 29 runkosarjaottelua tehopistein 6+8=14 ja 12 playoff-ottelua tehopistein 4+1=5. Heikkala voitti kauden päätteeksi SM-pronssia. Tammikuussa 2021 Hermes lainasi hänet toistaiseksi voimassa olevalla sopimuksella yhteistyöseuransa Oulun Kärppien SM-liigajoukkueeseen, jossa Heikkala pelasi kaksi ottelua ilman tehopisteitä. Hän teki liigadebyyttinsä 8. tammikuuta 2021 vieraissa Rauman Lukkoa vastaan. Heikkala merkittiin Kärppien nelosketjun vasempaan laitaan Jesse Koskenkorvan ja Tuukka Tieksolan viereen. Hän sai ottelussa jääaikaa 9.42 minuuttia. Heikkala keräsi heti ensimmäisessä vaihdossaan kahden minuutin jäähyn huitomisesta.

Toukokuussa 2021 Heikkala teki Kärppien kanssa vuoden mittaisen SM-liigasopimuksen. Elokuussa seura lainasi hänet toistaiseksi voimassa olevalla sopimuksella Kokkolan Hermeksen Mestis-joukkueeseen, jossa Heikkala pelasi suurimman osan kaudesta 2021–2022. Hän pelasi SM-liigassa 17 runkosarjaottelua tehden kaksi syöttöpistettä ja yhden playoff-ottelun ilman tehopisteitä. Huhtikuussa 2022 Heikkala teki Kärppien kanssa kaksivuotisen jatkosopimuksen.

Tilastot

Lähteet

Viitteet 

Suomalaiset jääkiekkoilijat
Oulun Kärppien pelaajat
Vuonna 1999 syntyneet
Elävät henkilöt
Petteri Riihinen

Roope Petteri Riihinen (s. 14. heinäkuuta 2001 Mäntsälä) on suomalainen jääkiekkopuolustaja, joka edustaa SM-liigajoukkue Pelicansia. Riihinen laukoo oikealta.

Ura 
Riihinen on Mäntsälän Jää-Tiikereiden kasvatti. Hän siirtyi D2-juniori-ikäisenä Pelicansiin. Kaudella 2016–2017 Riihinen oli joukkueensa eniten maaleja tehnyt puolustaja sekä C-nuorten SM-karsinnoissa kuudella osumallaan että C-nuorten SM-sarjassa kolmella osumallaan. Kaudella 2017–2018 hän toimi Pelicansin B-nuorten varakapteenina. Riihinen oli joukkueen eniten maaleja tehnyt puolustaja seitsemällä osumallaan.

Kaudella 2020–2021 Riihinen debytoi Pelicansin SM-liigajoukkueessa, jossa hän pelasi 16 runkosarjaottelua ilman tehopisteitä. Riihinen teki liigadebyyttinsä 8. tammikuuta 2021 vieraissa Hämeenlinnan Pallokerhoa vastaan. Hänelle avautui paikka Pelicansin kokoonpanosta, kun NHL-lainapelaaja Oskari Laaksonen siirtyi Pohjois-Amerikkaan, jonka lisäksi Casimir Jürgens oli loukkaantunut ja Matias Rajaniemi oli karanteenissa alle 20-vuotiaiden MM-kilpailujen jälkeen. Riihinen merkittiin joukkueen kolmospuolustajapariin Joonas Jalvannin viereen. Hän sai ottelussa jääaikaa 11.59 minuuttia ja Riihinen keräsi teholukeman –1. Kaudeksi 2021–2022 hänet nimettiin Pelicansin U20-joukkueen varakapteeniksi.

Riihinen nousi kaudella 2021–2022 Pelicansin U20-joukkueen varakapteeniksi. Hän pelasi kauden aikana myös yhden SM-liigaottelun. Riihinen pelasi miesten pelejä myös kymmenen runkosarjaottelun verran lainalla Mestis-joukkue Heinolan Peliitoissa. Kaudella 2022–2023 hän murtautui SM-liigaan. Riihinen teki liigauransa avausmaalin 2. marraskuuta 2022 vieraissa Kalevan Palloa vastaan. Kuusi päivää myöhemmin hän teki Pelicansin kanssa kevääseen 2025 asti ulottuvan jatkosopimuksen.

Muuta 
Riihisen isosisko Jenni sekä vanhemmat Juha ja Anne ovat myös harrastaneet jääkiekkoa. Petteri Riihinen valmistui ylioppilaaksi Lahden lyseon lukiosta keväällä 2020.

Tilastot

Lähteet

Viitteet 

Suomalaiset jääkiekkoilijat
Pelicansin pelaajat
Vuonna 2001 syntyneet
Elävät henkilöt
Heikki Vilja

Heikki Vilja (s. 6. marraskuuta 1978 Helsinki) on suomalainen stand up -koomikko, teatteriopettaja ja näyttelijä. Hän on koulutukseltaan teatteritaiteen maisteri. Vilja on keskittynyt muun muassa lastenteatteriin ja soveltavaan teatteriin, jossa yleisö otetaan mukaan. Näyttelijänä hänet on nähty esimerkiksi Kokkolan kaupunginteatterissa, elokuvien sivurooleissa, televisiossa ja harrastajien ohjaajana muun muassa Tikkurilan Teatterissa.

Stand up 
Viljan mukaan hänen ensimmäisen virallinen stand up -keikkansa oli lokakuussa 2009 ja hän oli Vuoden Tulokas 2011. Samana vuonna hän oli voittanut jo Helsingin Grand Casinon järjestämän Casino Talent -kilpailun. Vilja tuli laajemmin tunnetuksi Ylen Naurun tasapaino -ohjelman kolmannella esityskaudella (2015) sijoittuen kolmanneksi sekä Nelosen Stand Up! -ohjelmasta. Hän oli myös mukana Naurun Tasapaino On The Road 2016 -kiertueella, joka käsitti yli 30 esitystä. Viljan huumori kohdistuu usein häneen itseensä, lapsiperheen parisuhteeseen sekä arkisiin huomioihin.

Vilja on esiintynyt aktiivisesti ympäri Suomea tehden julkisia ja yksityisiä esiintymisiä. Hän on toiminut televisio-ohjelmien liveyleisöjen lämmittäjänä muun muassa Noin viikon uutisissa. Vilja on kouluttanut nuoria harrastajanäyttelijöitä sekä aloittelevia stand up -esiintyjiä.

Vilja on valittu mukaan SPOTTI – lasten ja nuorten teatteripäivien raatiin. SPOTTI-festivaalit piti järjestää Riihimäellä keväällä 2021, mutta tapahtuma on siirretty vuoteen 2022.

Käsikirjoittaminen 
Vilja on toiminut käsikirjoittajana Yle TV2:n Noin viikon studio -ohjelmassa 2015 kuudessa jaksossa.

Akateeminen ura 
Vilja on koulutukseltaan teatteri-ilmaisun ohjaaja (2008) ja teatteritaiteen maisteri. Hän valmistui Taideyliopiston maisteriohjelmasta 2019.

Elokuva- ja TV-esiintymiset  
 Sydänjää, TV-sarja, roolissa työnhakija (2010)
 Suorana: Kortesmäki (2013)
 Käsilaukku, roolissa esimies (2013) 
 Salatut elämät, 6 jaksoa, roolissa Erkki Moilanen (2011)
 Kaappari, roolissa SOS-lapsikylän edustaja (2013)
 Naurun tasapaino, 8 jaksoa (2015)
 Marja Hintikka Live (2015–2016)
 Stand Up! (2016, 2017, 2018, 2019, 2020)
 Noin viikon studio (2017) 
 Hyvät katsojat (2019)
 Kymppitonni'' (2020)

Lähteet

Aiheesta muualla 
 Heikki Viljan verkkosivut

Suomalaiset stand up -koomikot
Vuonna 1978 syntyneet
Elävät henkilöt
Aeroflotin lento 3352

Aeroflotin lento 3352 oli Aeroflotin reittilento Krasnodarista Omskin kautta Novosibirskiin. Lennolla 11. lokakuuta 1984 käytetty Tupolev Tu-154B-1 oli suorittamassa välilaskua Omskin lentokentälle, kun se törmäsi kiitotiellä olleisiin huoltoajoneuvoihin ja syttyi tuleen. Koneessa olleesta 179 henkilöstä 174 sai surmansa, kuten myös neljä maassa ollutta henkilöä. Onnettomuus on yhä kuolonuhrien määrässä mitattuna tuhoisin Venäjän alueella sattunut lento-onnettomuus.

Turma tapahtui yöaikaan huonolla säällä ja siihen johtivat useat lentokentän lennonjohdossa tapahtuneet virheet. Lentokentän rullauslennonjohtaja oli antanut huoltoajoneuvoille luvan siirtyä kiitotielle sitä kuivaamaan, mutta nukahti pian tämän jälkeen kertomatta asiasta lähestymislennonjohtajalle tai merkitsemättä kiitotietä varatuksi. Lähestymislennonjohtaja antoi lentokoneelle luvan laskeutua, vaikkei pystynyt selvästi varmistamaan kiitotien olevan vapaa. Normaalisti huoltoajoneuvoissa olisivat vilkkuneet kattovalot, mutta ne oli sääntöjen vastaisesti kytketty pois työn ajaksi. Lentäjät huomasivat ajoneuvot vasta koneen jo ollessa maassa eivätkä kyenneet niitä enää väistämään.

Lähteet 

Vuoden 1984 lento-onnettomuudet
Lento-onnettomuudet Venäjällä
77 (luku)

77 (seitsemänkymmentäseitsemän) on luonnollinen luku, jota edeltää luku 76 ja seuraa luku 78.

Matematiikassa 
 77 on puolialkuluku ja siten yhdistetty luku.
 77 voidaan ilmaista kahden peräkkäisen alkuluvun tulona: .
 77 on kahdeksan ensimmäisen alkuluvun summa.
 77 voidaan ilmaista kolmen neliöluvun summana kahdella tavalla:  tai .
  on kertoma-alkuluku.
 77 on suurin luonnollinen luku, jota ei voida muodostaa sellaisten erisuuruisten luonnollisten lukujen summana, joiden käänteislukujen summa on yksi.
 77 on Harshad-luku oktaalijärjestelmässä (1158).
 Sudokuun voi olla useampi kuin yksi ratkaisu, vaikka siinä olisi 77 numeroa valmiiksi annettuna.

Luonnontieteissä 
 77 on iridiumin järjestysluku jaksollisessa järjestelmässä.
 Seleeni-77 on seleenin vakaa isotooppi.
 Typen kiehumispiste on noin 77 kelviniä.

Muualla 
 Luukkaan evankeliumissa luetellaan 77 sukupolvea Aatamista Jeesukseen.
 American Airlinesin lento 77 kaapattiin terroriteoissa Yhdysvalloissa 11. syyskuuta 2001.
 LZ77 on yksi Lempel-Ziv-pakkausalgoritmeista.
 Kantatie 77 kulkee Kyyjärven ja Siilinjärven välillä.

Lähteet 

Luonnolliset luvut
78 (luku)

78 (seitsemänkymmentäkahdeksan) on luonnollinen luku, jota edeltää luku 77 ja seuraa luku 79.

Matematiikassa 
 78 on yhdistetty, runsas ja puolitäydellinen luku.
 78 on kolmioluku, sillä se on kokonaislukujen 1–12 summa.
 78 voidaan ilmaista kahden peräkkäisen alkuluvun summana: .
 78 voidaan ilmaista kolmen alkuluvun neliöiden summana: .
 78 on kahden peräkkäisen alkuluvun (6 079 ja 6 089) keskiarvon neliöjuuri.
 78 on kahden peräkkäisen alkuluvun (474 547 ja 474 557) keskiarvon kuutiojuuri.
 Luvun 78 tekijöiden summa (168) tai mikä tahansa pienempi luonnollinen luku voidaan muodostaa luvun 78 tekijöiden summana.
 78 on palindromi viisijärjestelmässä (3035) ja seitsenjärjestelmässä (1417).

Luonnontieteissä 
 78 on platinan järjestysluku jaksollisessa järjestelmässä.
 Seleeni-78 on seleenin vakaa isotooppi.

Muualla 
 LZ78 on yksi Lempel-Ziv-pakkausalgoritmeista.
 Gramofonin levyjen pyörimisnopeus on 78 kierrosta minuutissa.
 Tarot-korttipakassa on 78 korttia.
 Kantatie 78 kulkee Paltamon ja Rovaniemen välillä.

Lähteet 

Luonnolliset luvut
UCI World Tour 2020

UCI World Tour 2020 oli kahdestoista kausi, jolloin kansainvälinen pyöräilyliitto järjesti miesten UCI World Tour -kilpasarjan. Koronaviruspandemian vuoksi useita kilpailuja jäi kauden aikana järjestämättä, ja monien kilpailujen ajankohta myös vaihtui alkuperäisestä.

Kilpailut 
Lähde: Pro Cyclig Stats

Järjestämättä jääneet kilpailut 
Lähde: Pro Cycling Stats
 Katalonian ympäriajo 23.–29.3.
 E3 BinckBank Classic 27.3.
 Dwars door Vlaanderen 1.4.
 Baskimaan ympäriajo 6.–11.4.
 Pariisi–Roubaix 12.4.
 Amstel Gold Race 19.4.
 Tour de Romandie 28.4.–3.5.
 Eschborn–Frankfurt 1.5.
 Sveitsin ympäriajo 7.–14.6.
 Clásica de San Sebastián 25.7.
 RideLondon-Surrey Classic 16.8.
 EuroEyes Cyclassics 16.8.
 Grand Prix Cycliste de Québec 11.9.
 Grand Prix Cycliste de Montréal 13.9.
 Tour of Guangxi 15.–20.10.

Osallistuneet joukkueet 
Lähde: UCI

Lähteet 

2020
Pyöräilykausi 2020
Hermopolis Mikra (Gynaikopolites)

Hermopolis Mikra ( eli ; ) eli Pa-demi-Hor (; ) tai Unu () oli kaupunki muinaisessa Egyptissä. Se sijaitsi Ala-Egyptissä eli Niilin suistossa ja kuului Libyan/Gynaikopoliteen nomokseen.

Hermopolis Mikra, suomeksi ”Pieni Hermeen kaupunki”, sijaitsi Aleksandrian ja Naukratiin välillä lähempänä jälkimmäistä ja noin 70 kilometriä kaakkoon ensin mainitusta. Kaupunki luetaan yleensä osaksi Gynaikopoliteen nomosta, mutta joskus se mainitaan myös kuuluneeksi Saiteen nomokseen ja joskus puolestaan Meteliteen/Menelaiteen nomokseen ollen sen pääkaupunki. Hermopoliin eteläpuolelta kulki kanava, joka yhdisti Aleksandrian lähellä sijainneen Mareotis-järven Niilin läntisimpään eli Kanobikos-suuhaaraan (Kanopoksen suuhaaraan). Nykyisin kaupungin paikalla tai sen lähellä on Damanhurin kaupunki.

Kaupungin egyptinkielinen nimi Pa-demi-Hor tarkoittaa ”Horuksen kaupunkia”. Sen kreikankielinen nimi viittaa kuitenkin Hermeeseen, joka yhdistettiin yleensä Thotiin.

Hermopolis Mikraa ei tule sekoittaa Ala-Egyptin toiseen Hermopolis Mikraan, joka sijaitsi idempänä.

Lähteet

Aiheesta muualla 

Muinaisen Egyptin kaupungit
Hermopolis Mikra (Hermopolites)

Hermopolis Mikra ( eli ; ) eli Per-Djehuti-wep-rehui ja Bah () oli kaupunki muinaisessa Egyptissä. Se sijaitsi Ala-Egyptissä eli Niilin suistossa ja kuului Hermopoliteen nomokseen, jonka pääkaupunki se oli.

Hermopolis Mikra, suomeksi ”Pieni Hermeen kaupunki”, sijaitsi Niilin suiston itäosassa Niilin Fatnoksen suuhaaran eli nykyisen Damiettan suuhaaran itäpuolella lähellä Busirista, Mendesiä, Sebennytosta ja Thmuisia. Kaupunki mainitaan paitsi oman nomoksensa eli Ala-Egyptin 15. nomoksen pääkaupunkina myös kuuluneeksi 16. nomokseen eli Mendesioksen nomokseen.

Hermopolis Mikraa ei tule sekoittaa Ala-Egyptin toiseen Hermopolis Mikraan, joka sijaitsi lännempänä.

Lähteet

Aiheesta muualla 

Muinaisen Egyptin kaupungit
Can Hasan

Can Hasan oli kivi-kuparikautinen kylä varhaisen maanviljelyn kaudella nykyisessä Turkissa. 

Kylä asutettiin viimeistään esikeraamisella neoliittikaudella noin 6500 eaa. Myöhemmältä ajalta on löydetty varhaisia kupariesineitä.

Paikka 
Can Hasanin sijaitsee nykyisen Karamanin lähellä siitä 13 km koilliseen. Nykyisin lähellä on Alaçatin kylä. Kylä sijaitsee paikassa, jossa on vuorilta tasangolle laskevan joen luoma hedelmällinen jokisuistoalue.

Can Hasanin kummut 

 I: 6-4 vuosituhat eaa pääasiallinen Can Hasanin kumpu, myöhäisneoliitti-kuparikausi Kummun läpimitta 115 m. Ehkä ajoittuu 6700 - 5000 eaa., myöhäiselle PPNB-kaudelle.

 II hellenistinen-Rooma-varhainen Bysantti

 III 7. vuosituhat eaa, n 6500 eaa. esikeraaminen neoliitti Ejoittuu tarkemmin noin 7600-6600 eaa.

Lähteet 

Neoliittinen Anatolia
Teatteri Ulpu

Teatteri Ulpu on vuonna 1993 perustettu Ulvilassa toimiva harrastajateatteri. Toiminnan lähtökohtana oli herätellä kotikunnan väkeä teatteriharrastuksen pariin sekä tekijöinä että kokijoina. Ensimmäinen kesäteatterinäytelmä Lassilan Mimmi Paavaliina esitettiin kesällä 1995. Ympärivuotisessa toiminnassa on nykyisin mukana kaikenikäisiä teatterin harrastajia. Monet Ulpun nuorista aikuisista ovat olleet harrastajateatterilaisia lapsesta lähtien. Perinteisen ohjelmiston rinnalla on nähty myös kokeellisempia esityksiä. Ulpu on viime vuosina tuottanut niin lapsille ja nuorille kuin aikuisillekin useita produktioita vuodessa perinteisen kesäteatterinäytelmän lisäksi sekä tullut palkituksi esimerkiksi valtakunnallisilla harrastajateatteripäivillä. Vuoden harrastajateatteriksi Ulpu valittiin vuonna 2008.

Ulpu oli pitkään tunnettu kesäteatteristaan Ulvilan Massilla. Toiminta kuitenkin loppui vuonna 2019 ja Ulpu päätti keskittyä sisäteatteriin. Ulpun viimeinen Massilla esitetty kesäteatteriesitys oli Kolme Muskettisoturia kesällä 2018. Ulpun sisänäyttämö sijaitsee Ulvilan kirjaston yhteydessä studionäyttämöllä. Studionäyttämöllä Ulpu on esittänyt useita kymmeniä näytelmiä Ella ja Paterockin kantaesityksestä aina Vadelmavenepakolaiseen asti.

Suomen teatterit
Brännässelet

Brännässelet on Ruotsissa Norrbottenissa Luulajan kunnassa sijaitseva järvi, joka kuuluu Rånejoen vesistöön.

Maantietoa 
Brännässelet on 1,8 kilometriä pitkä, 1,1 kilometriä leveä ja sen pinta-ala on 63 hehtaaria eli 0,63 neliökilometriä. Se sijaitsee Rånejoessa ja on pikemminkin sen suvantoa kuin järvi. Se alkaa Degervikenin yläpuolisesta kapeikosta, kiertää Långnäsetin niemen, jatkuu Ronningsuddenin ja Brännäsuddenin välistä ja päättyy Avanäsetin ja Uddenin välissä. Seuraava suvanto-osuus Prästholmsselet jatkuu heti moninkertaisesti laajempana. Järvessä on kolme saarta, joista Killingholmen on 300-metrisenä suurin. Muut saaret ovat pieniä luotoja. Järven rannat ovat kaikki viljeltyjä puolen kilometrin leveydeltä, mutta asutus on harvaa haja-asutusta. Kummallakin rannalla kulkee tie, joka alkaa Råneåsta ja ohittaa Meldersteinin ja Orrbynin joen seuraavassa ylimenokohdassa.

Luontoarvoja 
Järven lähialueella, jonka pinta-ala on 11,7 km², on metsämaata (68,6 %), kosteikkoa (26,9 %), joutomaata (0,8 %), viljelymaata (0,3 %), asutusta ja tiestöä (0,1 %) ja vesistöä (3,3 %). Alueen maaperässä on esimerkiksi moreenia (52,5 %), turvetta (35,7 %), jäätikköjokimuodostumia (3,5 %), silttiä, hiekkaa ja soraa (1,9 %), multaa (0,2 %) ja kalliota (2,9 %).

Vesistösuhteet 
Brännässelet kuuluu Rånejoen vesistössä (päävesistötunnus 7) Rånejoen pääuomaan   ja on jokensa läpivirtausjärvi. Järven valuma-alueen pinta-ala on 4 158 km² ja sen keskivirtaaman arvioidaan olevan 46,6 m³/s . Järven omaa lähialuetta on vain 11,7 km², mutta siihen laskee muutama puro. Lounaisrantaan tulee Ronningsbäcken, jonka latvaveden sijaitsevat Stenmossabergetin ja Inreklappurnin välisessä laaksossa. Siellä sijaitsee suojärvi Högtjärnen, josta puro alkaa. Vastarantaan tulee metsästä kaksi puroa, joista Gravbäcken on suoraksi kaivettu oja. Rånejoki laskee 13 kilometrin päässä Perämereen Råneåssa Luulajassa.

Lähteet

Viitteet 

Rånejoen vesistön järvet
Luulajan järvet
Tuoksuasteri

Tuoksuasteri (Symphyotrichum novae-angliae, syn. Aster novae-angliae) on monivuotinen asterikasvilaji. Sitä käytetään koristekasvina.

Tuoksuasteri kasvaa 100–180 senttimetriä korkeaksi. Sen varsi haaroo yläosasta ja muodostaa sarjamaisen mykeröstön. Mykerön kehräkukat ovat kellertäviä, kielimäiset laitakukat ovat tummanpunaisia tai joskus purppuranpunaisia, violetteja tai valkoisia.

Tuoksuasteri esiintyy alkuperäisenä Pohjois-Amerikassa, Yhdysvalloissa ja itäisessä Kanadassa. Se esiintyy myös tulokaslajina yli puolessa Euroopan maista.

Lähteet 

Asterikasvit
Keçiören

Keçiören on piirikunta Turkin Ankaran maakunnassa. Vuoden 2019 väestönlaskennassa Keçiörenin väkiluku oli 939 161.

Lähteet

Aiheesta muualla

Turkin piirikunnat
Taposiris Mikra

Taposiris Mikra ( eli , myös ; ) oli kaupunki muinaisessa Egyptissä. Se sijaitsi Ala-Egyptissä eli Niilin suistossa ja kuului Libyan nomokseen.

Taposiris (Mikra), suomeksi ”(Pieni) Osiriksen hauta”, oli yksi monista kaupungeista, joka esitti olevansa Osiriksen tai jonkun tämän ruumiinosan hautapaikka. Se sijaitsi Egyptin pohjoisrannikolla eli Välimeren rannalla noin 13 kilometriä koilliseen Aleksandriasta. Kaupungin paikka on nykyisen Aleksandrian suurkaupunkialuetta. Taposiris Mikraa ei tule sekoittaa lännempänä sijainneeseen Taposiris Megaleen tai muihin Taposiris-nimisiin kaupunkeihin.

Lähteet 

Muinaisen Egyptin kaupungit
Richard Lynch

Richard Lynch (12. helmikuuta 1940 Brooklyn, New York – 19. kesäkuuta 2012 Yucca Valley, Kalifornia) oli yhdysvaltalainen näyttelijä. Lynchin tyypillinen roolihahmo oli konna tai lurjus, eli varsinaisten sankareiden paheellinen vastavoima. Hän näytteli muun muassa elokuvissa Bad Dreams ja The Sword and the Sorcerer.

Ura 
Lynch näytteli yli sadassa elokuva- ja televisiotuotannossa. Kesäkuussa 1967 hän kärsi vakavia palovammoja New Yorkin Central Parkissa tapahtuneessa onnettomuudessa. Hän jäi eloon vastoin odotuksia, mutta hänen kasvonsa arpeutuivat, jolloin hän sai pahisten rooliin soveltuvan ulkonäkönsä. Huumeiden osuus onnettomuuteen oli ratkaiseva, ja Lynch lopetti niiden käytön yksin tein.

Pitkän toipumisjakson jälkeen Lynch suuntautui näyttelijäksi: hän opiskeli alaa The Actors Studiossa ja HB Studiossa. Vuonna 1970 hän näytteli off-Broadway-tuotannossa One Night Stands of a Noisy Passenger yhdessä Robert De Niron, Sally Kirklandin ja Diane Laddin kanssa. Myöhemmin 1970-luvulla Lynch näytteli kolmessa off-Broadway-tuotannossa, joiden elinkaari jäi lyhyeksi. Vuonna 1977 hän näytteli Al Pacinon kanssa Broadway-tuotannossa The Basic Training of Pavlo Hummel.

Elokuvauransa Lynch aloitti 1973 tie-elokuvassa Variksenpelätin. Sen jälkeen hän teki vuosittain vähintään yhden roolin aina kuolemaansa saakka. Hän näytteli muun muassa elokuvissa The Seven-Ups (1973), Bad Dreams (1988), The Sword and the Sorcerer (1982) ja Kasvottomat vakoojat (1988).

Lynch näytteli useissa televisiosarjoissa, kuten tieteissarjassa Taisteluplaneetta Galactica  ja sen jatko-osassa Taisteluplaneetta Galactica (1980), jossa hänellä on Xaviarin rooli. Lynchillä oli rooleja myös sarjoissa Charlien enkelit (1979), Starsky ja Hutch (1979), Airwolf (1985), Murhasta tuli totta (1992, 1994), Highlander (1995) ja Siskoni on noita (2003).

Lynch oli myös muusikko. Hän soitti saksofonia, kitaraa, pianoa ja huilua.

Richard Lynchin veli Barry Lynch työskentelee niin ikään näyttelijänä.

Lähteet

Aiheesta muualla 
Battlestarwiki: Richard Lynch

Yhdysvaltalaiset näyttelijät
Vuonna 1940 syntyneet
Vuonna 2012 kuolleet
Körtik Tepe

Körtik Tepe oli kivikautinen kylä eteläisessä Itä-Turkissa. Kylä ajoittuu varhaiseen esikeraamiseen kauteen. Lähellä on Batmanin kaupunki.

Paikka 
Kummun ala 0,4 ha. Kylä sijaitsee Taurus-vuorten juurella, Tigriksen sivuhaaran varrella tulvatasangolla.

Ajoitukset 
Kylä on merkittävä löytö, koska sen kerrostumat ajoittuvat epipaleoliittiseen ja varhaiseen esikeraamiseen kauteen 10400/10200 to 9250 eaa.

Kylä eli muun muassa metsästyksellä, keräilyllä ja kalastuksella, ja ihmiset asuivat kylässä paikallaan. Vielä ei ainakaan merkittävästi viljelty maata. Tekstiilejä ehkä jo kudottiin. Kummusta on löydetty runsaasti kivisiä astioita.  Körtik Tepestä löydetyt lampaat ja karja edustavat vielä villejä muotoja. 

Eräs kerrostuma ajoittuu varhaiseen PPNA-kauteen aikaan noin 9900 radiohiilivuotta sitten.

Lähteet

Kirjallisuutta 

 B. S. Arbuckle, V. Özkaya, "Animal exploitation at Körtik Tepe: An early Aceramic Neolithic site in southeastern Turkey in Paléorient vol. 32 (2006) pp. 113-136
 M. Benz, "Living by the Water - Boon and Bane for the People of Körtik Tepe" in Neo-Lithics 2/10 (2010) pp. 60-71
 A. Coskun et al., "New Results on the Younger Dryas Occupation at Körtik Tepe" in Neo-Lithics 1/12 (2012) pp. 25-32
 Vecihi Özkaya, "Excavations at Körtik Tepe. A New Pre-Pottery Neolithic Site in Southeastern Anatolia" in Neo-Lithics 2/09 (2009) pp. 3-8
 Vecihi Özkaya, "Körtik Tepe. An early Pre-Pottery Neolithic site in the Upper Tigris valley" in T. Korkut, ed., Anadolu'da Doğdu. Festschrift für Fahri Işık zum 60. Geburtstag (Istanbul: Ege Yarınları., 2004) pp. 585–599
 Vecihi Özkaya, Oya San, "2001 excavations at Körtik Tepe" in N. Tuna et al., edd., Ilisu ve Karkamis Baraj Gölleri Altinda kalacak Arkeolojik ve Külür Varliklarini kurtama Projesi 2001 Yili Calismalari (2004) pp. 685-693
 Vecihi Özkaya, Oya San, "Körtik Tepe" in Die ältesten Monumente der Menschheit. Vor 12.000 Jahren in Anatolien (Stutgardiae: Theiss, 2007. ISBN 978-3-8062-2072-8) p. 78
 Vecihi Özkaya, Aytaç Coşkun, "Körtik Tepe, a new Pre-Pottery Neolithic A site in south-eastern Anatolia" in Antiquity vol. 83 no. 320 (2009)

Neoliittinen Anatolia
Maria Palmu

Maria Palmu on suomalainen näyttelijä ja laulaja. Hän on valmistunut näyttelijätyön maisteriksi Lontoossa Judi Denchin säätiön tukemasta Mountview Academy of Theatre Arts -koulusta.

Hän on työskennellyt Theatre Libre Companyssa, Waterloo East Theatressa Lontoossa sekä Kotkan kaupunginteatterissa, Kuopion Uudessa Kesäteatterissa,Suomen Kansallisoopperassa, Kajaanin kaupunginteatterissa, Porin Teatterissa Suomessa sekä vieraillut Laila musiikkikuvaelma produktion kanssa Oulun kaupunginteatterissa. Palmu näytteli tuotannossa Laila Kinnusen nimiroolin.

Palmun äiti on moldovalaissyntyinen mm.  Suomen Kansallisoopperassa  ja  Savonlinnan oopperajuhlilla työskennellyt oopperalaulaja Raissa Palmu.

Valikoitu rooliluettelo 
 Laila Kinnunen (Laila-Musiikkikuvaelma)
 Hermia (Kesäyön Uni, William Shakespeare )
 Mary Debenham (Murder on the Orient Express, Agatha Christie)
 Marja Antonovna (Tarkastaja Tulee/Reviisori, Nikolai Gogol)
 Sally Bowles (Cabaret)
 Dolores (Sugar The Musical)
 Rakastajatar (Olavi Virta-Musikaali )

Filmografia

Elokuvat

Televisiosarjat

Aiheesta muualla 
 
 
 https://www.kainuunsanomat.fi/artikkeli/luottamus-on-kaikkein-tarkeinta-176001525/

Elävät henkilöt
Suomalaiset näyttelijät
Suomalaiset laulajat
Syntymävuosi puuttuu
Kızılcahamam

Kızılcahamam on piirikunta Turkin Ankaran maakunnassa. Vuoden 2019 väestönlaskennassa Kızılcahamamin väkiluku oli 28 350.

Lähteet

Aiheesta muualla

Turkin piirikunnat
Jegor Afanasjev

Jegor Jurjevitš Afanasjev (; s. 23. tammikuuta 2001 Tver, Venäjä) on venäläinen jääkiekkoilija, joka pelaa KHL-seura TsSKA Moskovassa lainalla NHL-seura Nashville Predatorsista. Hän on pelipaikaltaan oikea laitahyökkääjä, mutta Afanasjev osaa pelata myös keskellä. Häntä on luonnehdittu pelityyliltään voimahyökkääjäksi.

Ura

Seuraura 
Afanasjev on Dinamo Moskovan kasvatti. Hän siirtyi jo 15-vuotiaana Yhdysvaltoihin ja HPHL-juniorisarjan Little Caesarsiin kaudeksi 2016–2017. OHL-joukkue Ottawa 67’s varasi Afanasjevin 106. pelaajana CHL:n varaustilaisuudessa 2017. Samana kesänä hänet varasi myös Muskegon Lumberjacks 156. pelaajana USHL:n varaustilaisuudessa. Afanasjev siirtyi kaudeksi 2017–2018 Lumberjacksiin. Kaudella 2018–2019 hän voitti joukkueen sisäisen piste-, maali- ja syöttöpörssin tehoilla 27+35=62, joilla Afanasjev sijoittui koko USHL:n pistepörssissä kymmenenneksi. Hänet valittiin kauden päätteeksi liigan kolmanteen tähdistökentälliseen. Afanasjev pelasi kauden aikana myös USHL/NHL Top Prospects Gamessa. 

Joulukuussa 2018 Ottawa 67’s kauppasi Afanasjevin OHL-oikeudet, vuosien 2019, 2021, 2022 ja 2023 toisen kierroksen varausvuorot sekä ehdolliset vuoden 2021 toisen ja kolmannen ja vuoden 2022 kolmannen kierroksen varausvuorot Windsor Spitfiresiin vaihdossa maalivahti Michael DiPietroon, vuoden 2024 toisen ja vuoden 2020 neljännen kierroksen varausvuoroihin.

Nashville Predators varasi Afanasjevin toisella kierroksella 45. pelaajana NHL:n varaustilaisuudessa 2019. Jo saman vuoden lokakuussa hän teki seuran kanssa kolmivuotisen tulokassopimuksen. Afanasjev siirtyi kaudeksi 2019–2020 Windsor Spitfiresin OHL-joukkueeseen. Hän voitti tehoilla 31+36=67 joukkueen sisäisen maalipörssin ja Afanasjev jakoi sisäisen pistepörssin voiton Tyler Anglen kanssa.

Lokakuussa 2020 Nashville Predators lainasi Afanasjevin kotimaahansa KHL-seura TsSKA Moskovaan. Hän teki KHL-debyyttinsä 14. marraskuuta 2020 HK Sotšia vastaan. Afanasjev sai ottelussa jääaikaa 12.17 minuuttia. Hän teki ottelussa myös KHL-uransa avausmaalin ja sai syöttöpisteen Mat Robinsonin tekemään maaliin.

Maajoukkueura 
Afanasjev pelasi alle 20-vuotiaiden MM-kilpailuissa vuonna 2021. Hän edusti alle 20-vuotiaiden maajoukkuepelaajista koottua Venäjää myös miesten Karjala-turnauksessa vuonna 2020, jolloin Afanasjev pelasi niin ikään kolme A-maaottelua tehopistein 2+2=4. Hän teki näin ollen A-maajoukkuedebyyttinsä 5. marraskuuta 2020 Helsingin Hartwall Arenalla turnauksen isäntäjoukkue Suomea vastaan. Tšinahov merkittiin Venäjän ykkösketjun vasempaan laitaan Marat Husnutdinovin ja Vasili Podkolzinin viereen. Hän teki ottelussa myös ensimmäisen A-maajoukkuemaalinsa ylivoimalla. Afanasjev keräsi Venäjän 6–2-voittoon päättyneessä myös kaksi syöttöpistettä, joista ensimmäinen oli kakkossyöttöpiste Ilja Safonovin tekemään voittomaaliin.

Afanasjev pelasi myös World U-17 Hockey Challengessa vuonna 2017.

Tilastot

Lähteet

Viitteet 

Venäläiset jääkiekkoilijat
Nashville Predatorsin pelaajat
Nashville Predatorsin varaamat pelaajat
Vuonna 2001 syntyneet
Elävät henkilöt
Valkopallo-ohdake

Valkopallo-ohdake (Echinops sphaerocephalus) on monivuotinen pallo-ohdakkeisiin kuuluva asterikasvilaji. Sitä käytetään koristekasvina.

Ulkonäkö 
Valkopallo-ohdake kasvaa 1–2 metriä korkeaksi. Sen varsi on pysty ja harvaan uurteinen, yläosasta punaruskea ja nystykarvainen. Lehdet ovat yhdestä kahteen kertaa pariliuskaiset, liuskat ovat piikkilaitaiset, lehdet ovat päältä tahmean nystykarvaiset. Kukintona on kolmesta kuuteen senttimetriä leveä pallon muotoinen tiheä mykerö kasvin latvassa. Kukat ovat harmaat tai joskus sinertävät, kiiltävät. Hedelmänä on 6–10 millimetriä pitkä pähkylä.

Levinneisyys 
Valkopallo-ohdake esiintyy alkuperäisenä mm. Etelä- ja Itä-Euroopassa, Venäjällä, Kaukasiassa ja Turkissa. Muun muassa Saksassa, Iso-Britanniassa, Pohjoismaissa ja Baltiassa laji on levinnyt tulokas. Suomessa valkopallo-ohdake on 2020-luvun alussa arvioitu vakiintuneeksi uustulokkaaksi, jota on havaittu kaikkiaan 20–30 kertaa.

Lähteet

Aiheesta muualla 

Asterikasvit
Mamak

Mamak on piirikunta Turkin Ankaran maakunnassa. Vuoden 2019 väestönlaskennassa Mamakin väkiluku oli 665 978.

Lähteet

Aiheesta muualla

Turkin piirikunnat
Kosminen kauhu

Kosminen kauhu (cosmicism) on kauhukirjailija H. P. Lovecraftin (1890–1937) kehittämä filosofia ja kaunokirjallinen suuntaus. Sen mukaan maailma on perusluonteeltaan välinpitämätön, ja ihmiset ja humanismi ovat maailmankaikkeuden mittakaavassa merkityksettömiä. Kosminen maailmankatsomus kiistää jumalten ja muiden yliluonnollisten olentojen olemassaolon. Filosofia on vaikuttanut spekulatiiviseen realismiin, jonka mukaan moderni filosofia on laiminlyönyt metafysiikan keskittymällä liiaksi mieleen.

Kosmisen kauhukirjallisuuden keskeinen elementti on tuntemattoman pelko ja sen tunkeutuminen normaalin arkikokemuksen piiriin. Lajityyppi luo pelon tunnetta kuvaamalla subliimin, johon verrattuna ihmiset ovat pieniä, merkityksettömiä ja avuttomia. Psykologisen kauhun tapaan kosminen kauhukirjallisuus käsittelee usein ihmismielen tuntemattomia ominaisuuksia ja unohdettujen salaisuuksien julkitulemista.

Sanottua

Katso myös 

 Cthulhu-tarusto
 Weird fiction
 Yliluonnollinen kauhu kirjallisuudessa

Lähteet 

Filosofiset opit
Kaunokirjallisuuden lajityypit
Taidesuuntaukset
Melodifestivalen 2021

Melodifestivalen 2021 oli järjestyksessään 61. Melodifestivalen laulukilpailu, jossa valittiin Ruotsin edustaja Rotterdamissa järjestettävään Eurovision laulukilpailuun 2021.

Kilpailun voitti Tusse kappaleella "Voices".

Formaatti 
Koronaviruspandemian vuoksi SVT joutui tekemään muutoksia Melodifestivalenin järjestelyihin. Tavanmukaista Melodifestivalen-kiertuetta kuudella eri paikkakunnalla ei järjestetty. Sen sijaan kaikki esitykset lähetettiin suorana Tukholman Annexet-areenalta ilman yleisöä. Kilpailun juonsi Christer Björkman yhdessä vaihtuvien vierasjuontajien kanssa.

Kilpailun kulku

1. osakilpailu 
Ensimmäinen osakilpailu kilpailtiin 6. helmikuuta 2021.

2. osakilpailu 
Toinen osakilpailu kilpailtiin 13. helmikuuta 2021.

3. osakilpailu 
Kolmas osakilpailu kilpailtiin 20. helmikuuta 2021.

4. osakilpailu 
Neljäs osakilpailu kilpailtiin 27. helmikuuta 2021.

Toinen mahdollisuus
Toinen mahdollisuus -karsinta kilpailtiin 6. maaliskuuta 2021.

Finaali
Finaali kilpailtiin 13. maaliskuuta 2021.

Lähteet 

Eurovision laulukilpailu 2021
Ruotsi Eurovision laulukilpailussa
Melodifestivalen
Amber (nimi)

Amber on naisen etunimi. Se pohjautuu englannin sanaan amber, joka merkitsee meripihkaa.

Digi- ja väestötietoviraston mukaan Suomessa on vuoteen 2021 mennessä tilastoitu noin 100–110 Amber-nimistä naista.

Tunnettuja Ambereja
Amber Benson (s. 1977), yhdysvaltalainen näyttelijä, kirjailija ja elokuvaohjaaja
Amber Bondin (s. 1991), Amber, maltalainen laulaja
Amber Hay (s. 1987), yhdysvaltalainen näyttelijä
Amber Heard (s. 1986), yhdysvaltalainen näyttelijä ja ihmisoikeusaktivisti
Amber Marshall (s. 1988), kanadalainen näyttelijä 
Amber Neben (s. 1975), yhdysvaltalainen maantiepyöräilijä
Amber Riley (s. 1986), yhdysvaltalainen näyttelijä ja laulaja 
Amber Rose (s. 1983), yhdysvaltalainen malli ja näyttelijä
Amber Rudd (s. 1963), brittiläinen poliitikko ja entinen ministeri
Amber Sainsbury (s. 1978), uusiseelantilainen näyttelijä
Amber Tamblyn (s. 1983), yhdysvaltalainen näyttelijä ja runoilija
Amber Tysiak (s. 2000), belgialainen jalkapalloilija
Amber Valletta (s. 1974), yhdysvaltalainen malli ja näyttelijä

Kuvitteellisia Ambereja
Amber Adison, hahmo televisiosarjassa Hannah Montana
Amber Millington, hahmo televisiosarjassa Sisäoppilaitoksen arvoitus
Amber Moore, hahmo televisiosarjoissa Kauniit ja rohkeat ja Tunteita ja tuoksuja
Amber St. Clare, hahmo Kathleen Winsorin kirjassa Aina vain Amber (engl. Forever Amber, 1944)
Amber Volakis, hahmo televisiosarjassa House
Amber Williams, hahmo elokuvassa Tiedän mitä teit viime kesänä 3

Lähteet

Etunimet
Nallıhan

Nallıhan on piirikunta Turkin Ankaran maakunnassa. Vuoden 2012 väestönlaskennassa Nallıhanin väkiluku oli 19 106.

Lähteet

Aiheesta muualla

Turkin piirikunnat